OpenLLM-France/wikimedia huggingface dataset:
# Cerdanyola del Vallès Futbol Club

El Cerdanyola del Vallès Futbol Club (Cerdanyola FC) és un club de futbol català de la ciutat de Cerdanyola del Vallès, Vallès Occidental, fundat l'any 2006 arran de la fusió de cinc clubs de futbol del municipi, el Centre d'Esports Cerdanyola, la Unió Esportiva Fontetes, el Club Esportiu Baroja, l'Escola Club de Futbol Cerdanyolense-Montflorit i el Club d'Escola de Futbol Unió Esportiva Cerdanyola. El procés de fusió va finalitzar a mitjans de l'any 2006 i va tenir com a objectiu principal fer créixer els equips de futbol base al municipi, així com, tenir una presència més destacada en categories superiors del futbol català. Actualment, el sènior masculí competeix al grup 3 de la Segona RFEF. i disputa els seus partits a la zona esportiva municipal les Fontetes. A més, disposa de nombrosos equips de futbol base, femenins i de futbol sala.

## Referències

* ↑ «Cerdanyola del Vallès Futbol Club». Enciclopèdia de l'esport català. Barcelona: Grup Enciclopèdia Catalana.
* ↑ García, Encarna. «El Cerdanyola del Vallès, cinc en un». El Mundo Deportivo, 15-09-2006. [Consulta: 13 setembre 2019].
* ↑ «Segunda RFEF Jornada 34». RFEF, 21-05-2024.

## Enllaços externs

* Cerdanyola del Vallès Futbol Club - Lloc web oficial
# Trogon de la Hispaniola

El trogon de la Hispaniola (Priotelus roseigaster) és una espècie d'ocell de la família dels trogònids (Trogonidae) endémica de l'Illa de la Hispaniola. És l'ocell nacional d'Haití.
Era inclòs al gènere monotípic Temnotrogon, però actualment s'inclou a Priotelus, juntament amb el trogon de Cuba.

## Hàbitat i distribució

Habitava a les selves tropicals i subtropicals de muntanya, però aquests boscos estan avui molt degradats. Aquesta perduda d'hàbitat fa que sigui una espècie en perill.

## Referències

* ↑ El trogon de la Hispaniola a AVIBASE Rev. 10-08-2010
* ↑ UICN
# Vic Tokai

Vic Tokai Corporation (o bé en japonès 株式会社ビック東海 o també Kabushiki-gaisha Bikku Tōkai) és una empresa líder en telecomunicacions al Japó que proporciona serveis de cable i DSL com pot ser solucions de la xarxa. La paraula "Vic" a Vic Tokai vol dir el que és en anglès Valuable Information & Communication mentre que "Tokai" és simplement el nom del seu germà gran, TOKAI, una empresa de gas japonesa fundada el 1950.
Vic Tokai va ser fundada el 18 de març de 1977 com a CATV. El següent any, el 1978, va adoptar l'actual nom, Vic Tokai.
Vic Tokai està situat a la prefectura de Shizuoka. Va tancar amb 900 treballadors l'octubre del 2005.

## Videojocs

Vic Tokai va exitir des del 1986 fins al 1998 com una empresa desenvolupadora de videojocs que feia jocs per videoconsola i PC. La divisió Vic Tokai Inc va ser traslladada a Torrance, Califòrnia, per traduir i distribuir videojocs a l'Amèrica del Nord. Alguns del jocs que van crear són:
* Clash at Demonhead
* Criticom
* Daedalian Opus
* Dark Rift
* Golgo 13: Top Secret Episode
* Kid Kool
* Mansion of Hidden Souls
* SilverLoad
* Socket: Time Dominator
* The Mafat Conspiracy
* The Krion Conquest
* Conflict (videojoc)
* Super Conflict
* Time Slip

## Vegeu també

Aquestes són les empreses subsidiàries de TOKAI, la companyia germana de Vic Tokai.
* Atsugi Isehara Cable
* East Communications

## Enllaços externs

* VIC TOKAI Arxivat 2006-02-09 a Wayback Machine. (lloc web oficial)
# Cirrhinus jullieni

Cirrhinus jullieni és una espècie de peix cipriniforme de la família dels ciprínids.

## Morfologia

Els mascles poden assolir els 20 cm de longitud total.

## Distribució geogràfica

Es troba a Àsia: rius Chao Phraya i Mekong.

## Referències

* 1 2 FishBase (anglès)
* ↑ Roberts, T.R., 1997. Systematic revision of the tropical Asian labeon cyprinid fish genus Cirrhinus, with descriptions of new species and biological observations on C. lobatus. Nat. Hist. Bull. Siam Soc. 45:171-203.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# BTP

BTP té els següents significats:
* Partit per una Turquia Independent (del seu nom en turc Bağımsız Türkiye Partisi), partit polític de Turquia
* BTP Bouygues (de l'acrònim en francès Bâtiment et Travaux Publics), grup industrial del sector de la construcció de França
* Autorització BTP (de l'acrònim de B per a Transport Prioritari), modalitat de permís de conduir que habilita per a vehicles prioritaris com ara ambulàncies
# Ana Torres-Álvarez

Ana Torres-Álvarez (Granada, 18 de novembre de 1976) és una directora i guionista de cinema espanyola.

## A Matter of Hair

A Matter of Hair (Un asunto peliagudo en castellà) és un curtmetratge del 2004, una comèdia amb cert sentit de paròdia.
Dirigida per Ana Torres-Alvarez, produïda per The Ale & Quail Club Films, i escrita per la mateixa directora, explica les peripècies que li passen a un home més preocupat del seu aspecte físic i no molt intel·ligent a l'hora de buscar mètodes per a semblar més jove. Rodada íntegrament a Londres, als barris d'Ealing (on eren els famosos estudis de la clàssica comèdia anglesa) i Peckham Rye, durant els dies 12, 13, 14 i 15 de juliol de 2003. Es va estrenar a Londres, el 18 d'agost de 2004, al Portobello Film Festival. Els efectes especials del curt van anar a càrrec de l'empresa anglesa de maquillatges i d'efectes especials Fangs FX dirigida per Chris Lyons
El curt ha estat exhibit al Regne Unit, Estats Units i Índia, ha sortit en DVD sota el segell d'Underground Films i també va ser estrenada en televisió al Regne Unit.

### Argument

És la història de Paul, un home que creu que l'única cosa important en una relació és l'aparença, especialment quan es dedica a buscar noies que tenen la meitat de la seva edat. Viu amb Sarah, i s'horroritza quan descobreix que està començant a perdre cabell perquè creu que també perdrà a la seva promesa.

### Repartiment

| Personatge | Actor |
| Sarah | Karianne Flaathen |
| Paul | John Gunnery |
| Venedora | Clara Andersson |
| Pare de Sarah | Kenneth Roberts |
| Mare de Sarah | Jane Farrer |
| Jenny | Sarah O'Keefe |

### Festivals

* Portobello Film Festival. Londres, (Regne Unit).
* Bombai Mocha Film Club. Bombai, (Índia).
* Mombay Met-Fest. Bombai, (Índia).
* International Women's Week. Londres, (Regne Unit).
* Made in Deptford Festival. Londres, (Regne Unit).
* Metrospective: Visual Representations of Metrosexuality. Bombai, (Índia).

## Referències

* ↑ A Matter of Hair (en anglès).
* ↑ Festival de Portobello (en anglès).
* ↑ Crèdits a la pàgina oficial de Fangs FX Arxivat 2014-03-18 a Wayback Machine.. (anglès)
* ↑ Imdb
* ↑ Brian, Lucifer... Y Kev. Article a Promofest. (castellà)

## Enllaços externs

* 'Tengo algo que decirte', de Ana Torres Álvarez, llega a Hollywood
* Triunfo de otro corto de Ana Torres-Álvarez
# Admete (filla d'Oceà)

Admete era una oceànide filla d'Oceà i Tetis. A Admete se la té com a companya de Persèfone. Gai Juli Higí la menciona al prefaci de les seves taules com a Admeto, situant-la com a germana de Pontos i Thalassa.

## Referències

* ↑ Hesíode, Teogonia 349.
* ↑ Higinio. Fábulas mitológicas. Madrid: Alianza, 2009, p. 31. ISBN 9788420650722.
Viccionari
# Chaville

Chaville és un municipi francès, situat al departament d'Alts del Sena i a la regió d'Illa de França.
Forma part del cantó de Meudon i del districte de Boulogne-Billancourt. I des del 2016, de la divisió Grand Paris Seine Ouest de la Metròpoli del Gran París.
# Túnel René Konen

El Túnel René Konen (en francès: Tunnel René Konen, col·loquialment conegut Tunnel du Saint-Esprit), és un túnel de carretera de 655 metres, situat a la part sud de la ciutat de Luxemburg. Consta de dos carrils de trànsit en un sol sentit cap al nord, sota la Ville Haute, sense passar pels carrers estrets ni la zona per als vianants del cor de la ciutat.

## Inauguració

El 5 de novembre de 1998, va ser inaugurat oficialment per René Konen, membre del Partit Democràtic, que va servir com a ministre d'Obres Públiques des de 1979 fins a 1984 al gabinet de Pierre Werner, i que va iniciar la construcció del túnel

## Recorregut

A l'extrem sud (49° 36′ 29″ N, 6° 07′ 59″ E﻿ / ﻿49.60816°N,6.13294°E﻿ / 49.60816; 6.13294﻿ (southern end of René Konen Tunnel)), el túnel s'alimenta per la Passerelle, que porta[el trànsit de Gare, al costat sud de la vall de la Pétrusse. L'entrada del túnel es troba sota la Ciutat de la Justícia.
A 100 metres, passa per sota el Cambra de Diputats de Luxemburg (49° 36′ 38″ N, 6° 07′ 59″ E﻿ / ﻿49.61066°N,6.13300°E﻿ / 49.61066; 6.13300﻿ (middle of René Konen Tunnel)) i es dirigeix novament a l'esquerra en una llarg revolt.
En el seu extrem nord (49° 36′ 49″ N, 6° 07′ 55″ E﻿ / ﻿49.61363°N,6.13197°E﻿ / 49.61363; 6.13197﻿ (northern end of René Konen Tunnel)) el túnel emergeix just a l'oest de la vall de l'Alzette, en camí cap a la seva divisió en dos, pel boulevard Royal, a l'oest i al Côte d'Eich, al nord.

## Referències

* ↑ Marteling, Luc. «Luxemburgische Tunnels: Über dem Standard» (PDF) (en alemany). d'Wort, 19-12-2006. [Consulta: 29 setembre 2015].
# Vico C. La vida del filósofo

Vico C. La vida del filósofo és una pel·lícula biogràfica de Puerto Rico que narra la història del pioner de la música urbana en espanyol, Vico C. Va ser estrenada al Festival de Cinema Llatí de San Diego el 2017.
El fill de Vico C, conegut com Luis Lozada Jr. «LoUPz», encarna el seu pare a la pel·lícula. Va participar al càsting com qualsevol altre actor i, gràcies a la semblança amb el seu progenitor, el gran públic va aplaudir la decisió que fos ell qui interpretés el paper principal.
En els crèdits de la pel·lícula s'observa Vico C anunciant nous projectes musicals i a Denise Quiñones, Gilberto Santa Rosa, Tego Calderón, Carlos Delgado, Amaury Nolasco, Willy Rodríguez i Boris Bidraut, entre altres personalitats, compartir experiències viscudes amb l'artista i comentar l'impacte que els ha generat la seva música.

## Argument

El llargmetratge relata els humils orígens del cantant fins al salt a la fama internacional, les dures experiències que va viure i el gir que va fer la seva música en veure's immers en el món de les drogues i sortir-ne gràcies a la fe cristiana.

## Referències

* ↑ «Vico C Trabaja en Largometraje Autobiográfico» (en castellà). ZonaVertical.com, 24-07-2016. [Consulta: 13 juliol 2021].
* ↑ «Festival Catalogue – 2017 San Diego Latino Film Festival» (en anglès americà). Arxivat de l'original el 2022-01-25. [Consulta: 9 novembre 2019].
* ↑ Cotto, Ingrid. «“Vico C, la vida del filósofo” llega a Netflix». orlandosentinel.com. [Consulta: 21 abril 2021].
* ↑ Sepúlveda, Aixa. «No fue fácil para el hijo de Vico C interpretar a su padre en película biográfica (vídeo)» (en anglès americà). NOTICEL, 09-05-2017. Arxivat de l'original el 2019-11-09. [Consulta: 9 novembre 2019].
* ↑ Staff, Rapetón. «Loupz lloró mucho junto a su padre Vico C en las escenas fuertes de la película» (en anglès americà). Rapetón, 09-08-2017. Arxivat de l'original el 2020-10-28. [Consulta: 9 novembre 2019].
* ↑ ElEspecialito. «Vico C., en "La Vida de un Filosofo" La pelicula» (en anglès americà). El Especial, 08-06-2017. [Consulta: 27 novembre 2020].
* ↑ «My Business - VICO C LA VIDA DE UN FILOSOFO». cinemovida.net. Arxivat de l'original el 2021-01-25. [Consulta: 27 novembre 2020].
# Cirrhinus fulungee

Cirrhinus fulungee és una espècie de peix de la família dels ciprínids i de l'ordre dels cipriniformes.

## Morfologia

Els adults poden assolir els 30 cm de longitud total.

## Distribució geogràfica

Es troba a Maharashtra i Karnataka (Índia).

## Referències

* 1 2 FishBase (anglès)
* ↑ Roberts, T.R., 1997. Systematic revision of the tropical Asian labeon cyprinid fish genus Cirrhinus, with descriptions of new species and biological observations on C. lobatus. Nat. Hist. Bull. Siam Soc. 45:171-203.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
# Alf Meakin

Alf Meakin (30 d'agost de 1938) és un atleta anglès especialista en curses de velocitat, que va competir durant la dècada de 1960.
En el seu palmarès destaca una medalla de bronze en els 4x100 metres al Campionat d'Europa d'atletisme de 1962, així com una medalla d'or en els 4x110 iardes als Jocs de la Commonwealth de 1962. Va guanyar el campionat nacional de les 60 iardes en pista coberta de l'AAA el 1964. Va formar part de l'equip que millorà el rècord nacional dels 4x100 metres el 1963.
El 1964 va prendre part en els Jocs Olímpics d'Estiu de Tòquio, on quedà eliminat en sèries en la cursa dels 4×100 metres del programa d'atletisme.

## Millors marques

* 100 metres. 10.4" (1963)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Alfred F. Meakin | Commonwealth Games Federation» (en anglès). Arxivat de l'original el 2022-01-09. [Consulta: 9 gener 2022].
* ↑ «AAA Indoor Championships (Men)». [Consulta: 9 gener 2022].
* ↑ Waśko, Janusz (1953-). Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 189. ISBN 978-83-62033-30-0.
* ↑ «Olympedia – Alf Meakin». [Consulta: 9 gener 2022].
* ↑ «Track and Field Statistics». [Consulta: 13 desembre 2021].
# Adromischus cooperi

Adromischus cooperi és una espècie de planta suculenta del gènere Adromischus, que pertany a la família Crassulaceae.

## Taxonomia

Adromischus cooperi A.Berger. va ser descrita per (Baker) Alwin Berger i publicat en Die natürlichen Pflanzenfamilien, Zweite Auflage 18a: 416. 1930.

## Referències

* ↑ «Adromischus cooperi». Tropicos.org. Missouri Botanical Garden. [Consulta: 15 maig 2013].

## Bibliografia

* Fl. Pl. Africa 47: t.1849 (1982).
* List South. African Succ. Pl.: 58 (1997).
* Pilbeam, John; Rodgerson, Chris; Tribble, Derek. Adromischus. The cactus file handbook 3 (en anglès). Christchurch, Dorset: Cirio Publishing Services Ltd, 01-05-1998, p. 107. ISBN 0 9520382 3 X.
# Barbania

Barbania és un comune (municipi) de la ciutat metropolitana de Torí, a la regió italiana del Piemont, situat a uns 25 quilòmetres al nord de Torí. A 1 de gener de 2019 la seva població era de 1.604 habitants.
Barbania limita amb els següents municipis: Rivara, Busano, Rocca Canavese, Levone i Vauda Canavese.
Té els seus orígens en un poblat celta fundat pels salasses cap a finals del segle V aC. A l'edat mitjana va ser una comuna medieval (segle xi), fins que va ser conquerida per Felip I del Piemont al 1305; des de llavors la seva història ha estat relacionada amb el Ducat de Savoia.

## Referències

* ↑ «Resident population on 1st january» (en anglès). ISTAT. [Consulta: 3 abril 2020].
# Chaviães

Chaviãés és una freguesia portuguesa del concelho de Melgaço, amb 4,47 km² de superfície i 431 habitants (2001). La seva densitat de població és de 96,4 hab/km².

## Galeria

* Església romànica de Chaviãés.
# Universitat de Torí

La Universitat de Torí (en piemontès Università ëd Turin, en italià Università degli Studi di Torino, UNITO) és la universitat de la ciutat de Torí, al Piemont.

## Història

Va ser fundada com un estudi el 1404. Entre 1427 i 1436 va ser traslladada a Chieri i Savigliano. Va ser tancada el 1536, per a ser restablerta pel duc Emanuele Filiberto. Al començament del segle xviii, la universitat va ser de nou reorganitzada, i el Collegio delle Provincie va ser fundat per a estudiants de fora de la ciutat.

## Organització

La universitat es divideix en les següents 12 facultats
* Facultat d'Agricultura
* Facultat d'Economia
* Facultat d'Educació
* Facultat d'Idiomes Estrangers i Literatura
* Facultat de Dret
* Facultat de Filosofia i Lletres
* Facultat de Matemàtiques, Física i Ciències Naturals
* Facultat de Medicina i Cirurgia
* Facultat de Farmàcia
* Facultat de Ciències Polítiques
* Facultat de Psicologia
* Facultat de Veterinària
# Triomf naval

A l'antiga Roma, el triomf naval (en llatí: triumphus navalis) era una celebració similar al triomf, però a petita escala. Es caracteritzava per l'exhibició de les puntes davanteres o esperons dels vaixells enemics i altres trofeus nàutics com a part de l'exhibició.
El primer triomf naval del qual es té notícia fou concedit a Gai Duïl·li, que va combatre a la Primera Guerra Púnica i va consolidar el domini romà a la Mediterrània. El seu succés fou tan notable que durant la resta de la seva vida quan retornava a casa a la nit, era acompanyat de flautistes i porta torxes. El segon triomf naval fou celebrat per Gai Lutaci Càtul per la seva victòria a les illes Ègates (241 aC), el tercer per Quint Fabi Labeó triomfador sobre els cretencs (189 aC) i el quart per Gneu Octavi sobre Perseu de Macedònia, sense captius ni botí.

## Referències

* ↑ Smith, William (ed.). A Dictionary of greek and roman antiquities. Londres: John Murray, 1875, p. 1166.
# Vietnam Veterans Memorial

El Vietnam Veterans Memorial (o Cenotafi dels Veterans del Vietnam) honora els homes i les dones que van morir en la guerra del Vietnam, conegut també com Vietnam Memorial, és un monument nacional dels Estats Units a Washington, D.C.
Es compon de tres parts separades: el Mur commemoratiu, amb els noms dels soldats morts, The Three Servicemen statue, una estàtua de bronze amb tres soldats, honra als qui van lluitar i van tornar de la guerra mostrant-los dempeus, vigilant la muralla, i el Vietnam Women's Memorial, un monument dedicat a les dones estatunidenques que van servir a la guerra del Vietnam, la majoria com a infermeres.
El mur és una paret negra de granit que té els noms de cada estatunidenc mort a l'esmentada guerra. Va ser dissenyat per Maia Lin l'any 1981. El monument es troba als Constitution Gardens, al costat del National Mall i al nord-est del Lincoln Memorial, a la capital dels Estats Units d'Amèrica, Washington.Rep uns tres milions de visitants cada any.

## Galeria

* Vietnam Veterans Memorial, Constitution Gardens. Vista general
* Tres soldats

## Referències

* ↑ Rosinsky, Natalie M. Vietnam Veterans Memorial (en anglès). Capstone, 2007. ISBN 978-0-7565-2032-8.
* ↑ Shesol, Jeff «Vietnam’s Quiet Anniversary» (en anglès). The New Yorker, 07-02-2015. ISSN: 0028-792X.
* ↑ «24 Things to Know When Visiting the Vietnam Veterans Memorial» (en anglès). NationalParks.org. [Consulta: 10 juny 2023].
* ↑ This is America (en anglès). Voice of America, 2007.

## Enllaços externs

* Web oficial del Vietnam Veterans Memorial
* Vietnam Veterans Memorial. National Park Service. Pàginal oficial (en anglès)
# Alf Lindblad

Alf Lindblad (Fiskars, 19 de febrer de 1914 - 18 de maig de 1980) fou un atleta finlandès, especialista en curses de fons i d'obstacles, que va competir durant les dècades de 1930 i de 1940.
En el seu palmarès destaca una medalla de bronze en els 3.000 metres obstacles del Campionat d'Europa d'atletisme de 1938, rere Lars Larsson i Ludwig Kaindl, així com els campionats nacionals dels 3.000 metres obstacles de 1938 i 1939.

## Millors marques

* 5.000 metres. 14'43.9" (1938)
* 3.000 metres obstacles. 9' 09.2" (1938)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 26 abril 2020].
* ↑ «Track and Field Statistics». [Consulta: 26 abril 2020].
# Adromischus diabolicus

Adromischus diabolicus és una espècie de planta suculenta del gènere Adromischus, que pertany a la família Crassulaceae.

## Taxonomia

Adromischus diabolicus Toelken va ser descrit per Helmut Richard Toelken i publicat a Bothalia 12 : 633 (1979).

## Referències

* ↑ «Adromischus diabolicus». Encyclopédie des Cactus, Plantes Grasses et Succulentes.

## Bibliografia

* Pilbeam, John; Rodgerson, Chris; Tribble, Derek. Adromischus, The Cactus File Handbook 3 (en anglès). Christchurch, Dorset: Cirio Publishing Services Ltd., 1998, p. 107. ISBN 0 9520382 3 X.
# Barbanyo

Barbanyo és una entitat local menor del municipi de Montijo, pertanyent a la província de Badajoz a Extremadura. Es troba a 7 quilòmetres del cap de municipi Montijo.
# Collet del Jardí

El Collet del Jardí és una collada situada a 925 metres d'altitud del terme municipal de Navès, al Solsonès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Un día con el diablo

Un día con el diablo és una pel·lícula de comèdia mexicana de 1945 dirigida per Miguel M. Delgado i protagonitzada per Cantinflas, Susana Cora, Andrés Soler i Miguel Arenas. Aquesta és l'única pel·lícula ambientada en la Segona Guerra Mundial i va servir com a instrument de propaganda del bàndol aliat al país asteca, que el 1942 havia entrat en el conflicte. És la primera vegada que Cantinflas assumeix el paper de soldat, que repetirà en la pel·lícula ¡A volar joven!! el 1947. És l'única pel·lícula en la qual solament es relaciona amb una dona, qui en els últims minuts interpreta a un àngel. Està doblada al català.

## Argument

Cantinflas, un humil venedor de diaris és confós amb el soldat desertor Juan Pérez i acaba allistat contra la seva voluntat i amb un nom fals a l'exèrcit precisament en un moment en què el seu país es troba en guerra. Encara que ell intenta demostrar per tots els mitjans que no és qui diuen que és, ningú li fa cas i acaba al front on mor en combat.
La seva ànima arriba al cel on Sant Pere li diu que esperi fora mentre tramita la seva entrada. Deambulant Cantinflas decideix fer una volta per l'infern on tindrà una interessant conversa amb el mateix diable, un Satanàs devaluat que es queixa que ja ningú el tem, tots dos conversaran amistosament sobre el passat, el present i el futur del món que es debat a una guerra per la llibertat i la democràcia, fins que finalment Cantinflas és esperat per una de les àngels per resoldre el seu cas i marxa amb ella.

## Repartiment

* Cantinflas com Cantinflas / fals Juan Pérez
* Andrés Soler com Satanàs
* Miguel Arenas com Coronel
* Susana Cora com filla del Coronel

## Referències

* ↑ Stavans, p. 91.
* ↑ «Cantinflas: Un día con el diablo». esadir.cat. [Consulta: 27 febrer 2024].

## Bibliografia

* Stavans, Ilan. The Riddle of Cantinflas: Essays on Hispanic Popular Culture, Revised and Expanded Edition. UNM Press, 2012.
# Toxostoma

Toxostoma és un gènere d'ocells de la família dels mímids (Mimidae).

## Taxonomia

Segons la Classificació del Congrés Ornitològic Internacional (versió 2.6, 2010) aquest gènere està format per 10 espècies:
* Toxostoma rufum - mim becut rogenc.
* Toxostoma longirostre - mim becut caragrís.
* Toxostoma guttatum - mim becut de Cozumel.
* Toxostoma cinereum - mim becut maculat.
* Toxostoma bendirei - mim becut de Bendire.
* Toxostoma ocellatum - mim becut ocel·lat.
* Toxostoma curvirostre - mim becut del desert.
* Toxostoma redivivum - mim becut de Califòrnia.
* Toxostoma crissale - mim becut cul-roig.
* Toxostoma lecontei - mim becut de Le Conte.